Pirol

Pirol (Oriolus oriolus) er en art i pirolfamilien, som er spurvefugler.

Beskrivelse 
Pirolen veier 42–102 g og måler 24–25 cm. Voksne hann-piroler er gule med sort farge på vingene og halen og har røde nebb. Hunner og ungfugler er grønngule på oversiden og gulhvite på undersiden med mørke striper.

Pirolen lever av insekter, bær og frukt.

Arten forekommer bare tilfeldig i Norge, men er observert hekkende på Jomfruland og i Vestfold. Utbredt over det meste av Mellom- og Sør-Europa samt østover til India. Trekkfugl som overvintrer i tropisk Afrika.

Ved siden av den eurasiske, som er beskrevet her er svartnakkepirol (O. chinensis) fra Sørøst-Asia antakeligvis den mest utbredte.

Referanser

Eksterne lenker 
 

Pirolfamilien
Dyr formelt beskrevet av Carl von Linné
Fugler formelt beskrevet i 1758